Ναύαρχος (ταινία)

Ο Ναύαρχος (ρωσικά: Адмиралъ) είναι ρωσική ιστορική-δραματική ταινία, η οποία διηγείται τη ζωή του Ρώσου Ναύαρχου Αλέξανδρου Κολτσάκ, ήρωα του Ρωσικού Εμφυλίου Πολέμου και ηγέτη του Λευκού Στρατού.

Πλοκή
Η ταινία ξεκινά με την αναμέτρηση μιας ρωσικής ναρκοθέτιδος και του γερμανικού πολεμικού πλοίου. Μετά από σκληρή μάχη, στη Θάλασσα της Βαλτικής, το γερμανικό πλοίο ανατινάσσεται στον αέρα. Τότε, ο Τσάρος Νικόλαος Ρομανόφ ανεβάζει τον Κολτσάκ στη βαθμίδα του Διοικητή του Στόλου της Μαύρης Θάλασσας.

Καθώς κατευθύνεται στην Κωνσταντινούπολη, ο Αλέξανδρος Κολτσάκ μαθαίνει για την επανάσταση και επιστρέφει στη Ρωσία. Εκεί, ο Κερένσκι (ηγέτης της Προσωρινής Κυβέρνησης) του προτείνει να αναλάβει το Υπουργείο Αμύνης, αλλά ο Κολτσάκ αρνείται αυτή τη θέση και ζητά να σταλθεί στις ΗΠΑ για να βοηθήσει τους Σύμμαχους στον πόλεμο κατά των Γερμανών (Α΄ Παγκόσμιος Πόλεμος).

Ενώ γίνονται όλα αυτά, ο Κολτσάκ ερωτεύεται την Άννα, σύζυγο του συνεργάτη του, Σεργκέι Τιμίρεφ - ο Κολτσάκ είναι παντρευμένος και έχει δύο παιδιά. Όταν ξεκινά η γνωστή Οκτωβριανή Επανάσταση, ο Κολτσάκ βρίσκεται στη Σιβηρία, όπου συναντά ένα ικανό στρατηγό, τον Βλαντιμίρ Κάππελ, ο οποίος αναλαμβάνει την ηγεσία τον αντικομμουνιστικών δυνάμεων.

Αν και οι δυνάμεις των Λευκών είχαν επιτυχία, η Τσεχική Λεγεώνα του Γάλλου στρατηγού Ζανίν παραδίδει τον Κολτσάκ στους Κόκκινους, όσο ο Ναύαρχος βρίσκεται στον δρόμο για το Ιρκούτσκ (πήγαινε να μεταφέρει εκεί την πρωτεύουσα του) και περίμενε τις δυνάμεις του Κάππελ«Ναύαρχος»: το ρωσικό διαμάντι του δεξιού κινηματογράφου , Μιχάλης Αργυρός, Ελληνικής Γραμμές. Οι Κόκκινοι τον φυλακίζουν μαζί με την Άννα και τον Βίκτορ Πεπελάγιεφ, Πρωθυπουργός της Κυβέρνησης του Κολτσάκ.

Καθώς ο Κάππελ πλησιάζει το Ιρκούτσκ, μαζί με το άλογο του πέφτει σε παγωμένο νερό, γι' αυτό και αναγκάζεται να κόψει το ένα του πόδι. Όταν φτάνει στο Ιρκούτσκ, οι Κόκκινοι εκτελούν τον Πεπελάγιεφ και τον Κολτσάκ, τελευταία επιθυμία του οποίου ήταν η αποστολή της συζύγου του και της Άννας στο Παρίσι, και ρίχνουν τα πτώματα τους στον ποταμό Ανγκαρά. Οι δυνάμεις του Κάππελ απωθήθηκαν.

Η ταινία περιστρέφεται στις αναμνήσεις της Άννας, η οποία στο τέλος βρίσκεται σε σοβιετικό στούντιο ως κομπάρσος, την οποία όμως ο σκηνοθέτης αρνείται να δεκτεί, παρά τα καλά χαρακτηριστικά του προσώπου της.

Διανομή ρόλων

Κονσταντίν Χαμπένσκι - Ναύαρχος Κολτσάκ
Γελιζαβέτα Μπογιάρσκαγια - Άννα
Σεργκέι Μπεζρούκοφ - Στρατηγός Κάππελ
Βλαντισλάφ Βέτροφ - Σεργκέι Τίμιρεφ
Άννα Καβαλτσούκ - Σοφία (σύζυγος του Κολτσάκ)
Γεγκόρ Μπερόγεφ - Μιχαήλ Σμιρνόφ (συνεργάτης του Κολτσάκ στον Στόλο της Μαύρης Θάλασσας)
Αλεξάντερ Κλιούκβιν - Βίκτορ Πεπελάγιεφ
Νικολάι Μπουρλγιάεφ - Τσάρος Νικόλαος Ρομανόφ
Φιόντορ Μπονταρτσούκ - Σκηνοθέτης Σεργκέι Φιόντοροβιτς

Γυρίσματα
Η ταινία γυρίστηκε στο Ιρκούτσκ, στη Μικρή Θάλασσα, στην Αγία Πετρούπολη, στη Βαϊκάλη, στο Νίζνι Νόβγκοροντ, στη Κολόμνα και στη ΣεβαστούποληАдмиралъ (2008) , film.ru . 

Απόψεις
«Έμεινα άφωνος από το μέγεθος και την ποιότητα της δουλειάς των Ρώσων συνεργάτών μου» - Τομ Ρολφ, σκηνοθέτης μοντάζ απ' το Χόλυγουντ
«Προσπαθήσαμε να βάλουμε στο πρώτο πλάνο όχι το επάγγελμα αλλά τον άνθρωπο» - Κονσταντίν Χαμπένσκι
«Προσπάθησα να παρουσιάσω και τους Κόκκινους και τους Λευκούς ουδέτερα. Οι Λευκοί ηττήθηκαν καθώς δεν είχαν την πίστη στη δύναμη τους» - Αντρέι Κραφτσούκ
«Για πρώτη φορά φαίνεται σε ταινία τα εγκλήματα των Κόκκινων» - Μάρτ Λάαρτ, Υπουργός της Έθνοτικής Ένωσης της Ρήγας και της Res PublicaКомментарий: Фильм! Фильм! Фильм! (Март Лаар, депутат Рийгикогу Союз Отечества и Res Publica), 19.11.2008

Κυκλοφορία

22 Σεπτεμβρίου 2008: Ρωσία
9 Οκτωβρίου 2008: Αρμενία, Λευκορωσία, Ρωσία, Μολδαβία, Εσθονία, Γεωργία, Καζακστάν, Λεττονία, Λιθουανία, Ουκρανία
6 Φεβρουαρίου 2009: Γερμανία (European Film Market)
16 Απριλίου 2009: Νότια Κορέα
Μάης 2009: ΗΠΑ (Seattle International Film Festival)
30 Ιουλίου 2009: Τσεχία
24 Σεπτεμβρίου 2009: Ουγγαρία
13 Νοεμβρίου 2009: Πολωνία (Festiwal Filmów Rosyjskich Sputnik nad Polska)
16 Ιουνίου 2010: Τουρκία (DVD premiere)
7 Ιουλίου 2010: Γαλλία (DVD premiere)

Παραπομπές

Πηγές
 Адмиралъ (2008) , film.ru 
 «Ναύαρχος»: το ρωσικό διαμάντι του δεξιού κινηματογράφου , Μιχάλης Αργυρός, Ελληνικής Γραμμές


Κατηγορία:Ρωσικές ταινίες
Κατηγορία:Ταινίες του 2008
Κατηγορία:Ρωσικές δραματικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Αισθηματικές πολεμικές ταινίες
Κατηγορία:Ταινίες βασισμένες σε πραγματικά γεγονότα (Α΄ Παγκόσμιος Πόλεμος)
Κατηγορία:Ρωσικές ιστορικές ταινίες
Κατηγορία:Ρωσικές βιογραφικές ταινίες
Κατηγορία:Ταινίες τοποθετημένες στη Ρωσία